37. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. 121167/258 της 26/29 Ιαν. 1981  (ΦΕΚ Β΄ 52) Περί επεκτάσεως της πενθήμερης εβδομάδας εργασίας σε Προσωπικό της Δημοσίας Επιχειρήσεως Ηλεκτρισμού. Έχοντας υπόψη: α)Τις διατάξεις του άρθρ. 1 της από 29 Δεκ. 1980 πράξεως Νομοθετικού Περιεχομένου του Προέδρου της Δημοκρατίας «περί καθιερώσεως πενθημέρου εβδομάδος εργασίας των Δημοσίων εν γένει Υπηρεσιών και ρυθμίσεως συναφών θεμάτων». β)Την υπ’ αριθ. Ε.14/22.1.81 πρόταση της Διοικήσεως της Δημοσίας Επιχειρήσεως Ηλεκτρισμού, αποφασίζουμε: 1.Επεκτείνουμε την εφαρμογή της πενθήμερης εβδομάδας εργασίας στο Προσωπικό της Δημοσίας Επιχειρήσεως Ηλεκτρισμού αρχομένης από Δευτέρας μέχρι και Παρασκευής άνευ μειώσεως όμως του κατά περίπτωση ισχύοντος ή εφαρμοζομένου συνολικού αριθμού ωρών εβδομαδιαίας εργασίας, επιφυλασσομένων των διατάξεων των επομένων παραγράφων. 2.Εξαιρείται της ρυθμίσεως της προηγουμένης παραγράφου, το Προσωπικόν των ως κατωτέρω Οργανικών Κλιμακίων ή θέσεων απασχολήσεως της Δημοσίας Επιχειρήσεως Ηλεκτρισμού: α)Σταθμών Παραγωγής και Ορυχείων της Γενικής Διευθύνσεως Εκμεταλλεύσεως ΠαραγωγήςΟρυχείων – Μεταφοράς. β)Αυτονόμων Σταθμών Παραγωγής (ΑΣΠ). γ)Φυλακών (βάρδιες ανεξάρτητα της χρονικής διαρκείας των). δ)Επιβλέψεως κατασκευών έργων μεταφοράς ως και κατασκευών έργων μεταφοράς δι’ αυτεπιστασίας, της Διευθύνσεως Μελετών – Κατασκευών Έργων Μεταφοράς. Σελ. 224,306(β) Τεύχος 783-Σελ. 70 ε)Διατρήσεως του Κέντρου Ηλεκτρονικών Υπολογιστών. ς)Φυλάκων εγκαταστάσεων. 3.Με απόφαση του Υπουργού Βιομηχανίας και Ενεργείας δύνανται, επί πενθημέρου εβδομαδιαίας εργασίας, να ορίζονται κατά υπηρεσίας, κλάδο, ειδικότητα και αριθμό υπαλλήλων χρόνο ή περιοχή, οι περιπτώσεις απασχολήσεως Προσωπικού της Δημοσίας Επιχειρήσεως Ηλεκτρισμού, κατά Σάββατο εφόσον τούτο επιβάλλεται λόγω της ιδιοτυπίας των συνθηκών λειτουργίας ή του είδους και της μορφής της υπηρεσίας ή εργασίας. Στους τυχόν απασχολουμένους κατά Σάββατο, παρέχεται υποχρεωτικά αναπληρωματική ημέρα αναπαύσεως κατά τη Δευτέρα της αρξαμένης την Κυριακή εβδομάδας. Σε περίπτωση όμως που η τοιαύτη αναπληρωματική ανάπαυση συμπέσει με αργία ή ημιαργία από τις αναφερόμενες για τις Δημόσιες Υπηρεσίες στην παρ. 11 του άρθρ. 1 της από 29.12.80 Πράξεως Νομοθετικού Περιεχομένου και εφόσον η αργία ή ημιαργία αυτή περιλαμβάνεται και στο εφαρμοζόμενο, κατά περίπτωση, στη Δημόσια Επιχείρηση Ηλεκτρισμού εορτολόγιο τότε η εν λόγω αναπληρωματική ανάπαυση μετατίθεται σε άλλη ημέρα της εβδομάδας, καθοριζομένη από την υπηρεσία. 4.Για το προσωπικό που, κατά τα ανωτέρω, έχει εφαρμογή η πενθήμερη εβδομάδα εργασίας ισχύουν τα ακόλουθα: α)Οι ώρες ημερήσιας και εβδομαδιαίας εργασίας θα καθορίζονται σύμφωνα με τις ισχύουσες στη Δημόσια Επιχείρηση Ηλεκτρισμού ρυθμίσεις. β)Κατά την ημέρα της αναπαύσεως ο εργαζόμενος οφείλει να απασχοληθεί εάν κληθεί από την υπηρεσία, λόγω εξαιρετικής υπηρεσιακής ανάγκης η οποία δεν μπορεί να αναβληθεί. Στην περίπτωση αυτή χορηγείται άλλη ημέρα αναπαύσεως καθοριζόμενη από την υπηρεσία, σε άλλη εργάσιμη ημέρα εντός της προσεχούς εβδομάδας.Κατά το χρόνο της ημέρας αναπαύσεως δεν επιτρέπεται απασχόληση υπό μορφή υπερωριακής, υπερεργασιακής ή άλλης μορφής προσθέτου εργασίας, εκτός αν πρόκειται προς συμπλήρωση φυλακών εργασίας (βάρδιες). γ)Το Σάββατο δεν θεωρείται ως ημέρα αργίας (εξαιρέσιμη) και δεν καταβάλλονται στους απασχολουμένους, κατά την ημέρα αυτή, οι προβλεπόμενες από την κείμενη νομοθεσία προσαυξήσεις. δ)Το επί συμβάσει ιδιωτικού δικαίου ημερομίσθιο Προσωπικό το οποίο δεν θα απασχολείται κατά τις ημέρες αργίας της παρ. 11 του άρθρ. 1 της ανωτέρω Πράξεως Νομοθετικού Περιεχομένου, εφόσον η μη απασχόλησή του δεν οφείλεται σ’ αυτό, θα λαμβάνει, για κάθε μία από τις εν λόγω αργίες, το ημερομίσθιό του, υπό την προϋπόθεση όμως ότι οι αργίες αυτές περιλαμβάνονται στο εφαρμοζόμενο κατά περίπτωση, στη Δημόσια Επιχείρηση Ηλεκτρισμού εορτολόγιο. Η ρύθμιση αυτή δεν εφαρμόζεται στις περιπτώσεις των Κυριακών. 5.Η ισχύς της παρούσης αποφάσεως θα αρχίσει από τη δημοσίευσή της στην Εφημερίδα της Κυβερνήσεως. 13.Δ.η.36-37 Δημόσια Επιχείρηση Ηλεκτρισμού 